AIŠKINAMASIS RAŠTAS

Dėl Molėtų rajono savivaldybės 2019 metų valstybės lėšomis finansuojamų prioritetinių melioracijos darbų sąrašo, patvirtinto Molėtų rajono savivaldybės tarybos 2019 m. kovo 28 d. sprendimu Nr. B1-64 „Dėl Molėtų rajono savivaldybės 2019 m. valstybės lėšomis finansuojamų prioritetinių melioracijos darbų sąrašo patvirtinimo“ pakeitimo

**1. Parengto tarybos sprendimo projekto tikslai ir uždaviniai**

Pagal Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“ 2 punktą savivaldybėms rekomenduojama, atsižvelgiant į melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų, pagal konkrečius projektus, sąrašą.

Lietuvos Respublikos žemės ūkio ministro 2018 m. gruodžio 27 d. įsakymu Nr. 3D-962 „Dėl 2019 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ yra numatytas 2019 m. skiriamų specialiųjų tikslinių dotacijų žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymas.

Molėtų rajono savivaldybės 2019 m. valstybės lėšomis finansuojamų prioritetinių melioracijos darbų sąrašas yra keičiamas (tikslinamas) po viešųjų pirkimų procedūrų pasikeitus objektų vertėms bei dėl sausų metų neišnaudojus lėšų skirtų elektros pirkimui vandens kėlimo stotyse (polderių siurblinėse). Iš sutaupytų lėšų numatoma papildomai atlikti valstybei priklausančių melioracijos statinių remonto darbų už 21 tūkst. Eurų.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 17 punktas, 4 dalis; Lietuvos Respublikos melioracijos įstatymo 7 straipsnio 3 dalis;

Lietuvos Respublikos žemės ūkio ministro 2018 m. gruodžio 27 d. įsakymas Nr. 3D-962 „Dėl 2019 m. skiriamų specialiųjų tikslinių dotacijų žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“;

Lietuvos Respublikos žemės ūkio ministro 2005 m. gegužės 12 d. įsakymas Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

PagerėsSavivaldybės patikėjimo teise valdomų valstybei nuosavybės teise priklausančių melioracijos statinių techninė būklė, sumažės gyventojų ar kitų subjektų nuostoliai dėl valstybei nuosavybės teise priklausančių melioracijos statinių būklės.

Neigiamų pasekmių nėra.

**4. Priemonės sprendimui įgyvendinti**

Sąraše numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Vadovaujantis 2019 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių sąrašu numatomiems darbams atlikti šiais metais skirta 151 000 Eur. Iš jų papildomai perskirstoma 21 000 eurų.

**6.Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius. 2019 m.